എളമരം കരീം കഴുത്തിന് പിടിച്ച് ശ്വാസം മുട്ടിച്ചെന്ന് രാജ്യസഭ മാര്ഷലിെന്റ പരാതി ബിനോയ് വിശ്വത്തെ കുറിച്ചും പരാമര്ശം ന്യൂഡല്ഹി: സി.പി.എം രാജ്യസഭാ കക്ഷി േനതാവ് എളമരം കരീം എം.പി കഴുത്തിന് പിടിച്ച് ശ്വാസം മുട്ടിച്ചെന്ന രാജ്യസഭ മാര്ഷലിെന്റ പരാതി ചെയര്മാന് വെങ്കയ്യ നായിഡുവിന് മുന്നില്. രാജ്യസഭയിലെ സെക്യൂരിറ്റി അസിസ്റ്റന്റ് രാകേഷ് നേഗിയാണ് എളമരം കരീമിനെതിരെ ഗുരുതരമായ കുറ്റാരോപണം ഉന്നയിച്ചത്. അതേസമയം പുരുഷ മാര്ഷലുകള് വീഴ്ത്തിയത് പ്രതിപക്ഷം വിവാദമാക്കിയ ഛായാ വര്മയും ഫൂേലാ ദേവിയും പുരുഷ എം.പിമാര്ക്ക് വഴിയൊരുക്കിയെന്ന ആരോപണവുമായി വനിതാ മാര്ഷലും പരാതിയുമായി രംഗത്തുണ്ട്. നടുത്തളത്തിലിറങ്ങിയ ബിനോയ് വിശ്വത്തെ കുറിച്ചും പരാതിയില് പരാമര്ശമുണ്ട്.എളമരം കരീമും അനില് ദേശായിയും മാര്ഷലുകള് ഒരുക്കിയ സുരക്ഷാവലയം തകര്ക്കാന് നോക്കുകയായിരുന്നുവെന്ന് രാകേഷ് നേഗി പരാതിയില് ബോധിപ്പിച്ചു. തങ്ങള് ഒരുക്കിയ ചെയിന് പൊട്ടിക്കാനാണ് കരീം തെന്റ കഴുത്തിന് പിടിച്ചത്. കഴുത്തിന് പിടിച്ച് സുരക്ഷാ വലയത്തില് നിന്ന് തന്നെ വേര്പെടുത്തി വലിച്ചിഴച്ചപ്പോള് കഴുത്തുഞെരിയുകയും ശ്വാസം മുട്ടുകയും ചെയ്തു. മറ്റു ചില എം.പിമാര് തനിക്ക് നേരെ കുതിച്ച് വന്നപ്പോള് ചെറുത്തിരുന്നു. എന്നാല് ഛായാ വര്മയും ഫൂേലാ ദേവിയും വശത്തേക്ക് മാറി നിന്ന് എം.പിമാര്ക്ക് വഴിയൊരുക്കിയെന്നാണ് അക്ഷിതാ ഭട്ട് എന്ന വനിതാ സെക്യൂരിറ്റി അസിസ്റ്റന്റിെന്റ പരാതി. പുരുഷ, വനിതാ എം.പിമാര് തെന്റ കൈപിടിച്ചുവലിച്ചുവെന്നും പരാതിയില് പറയുന്നു. മാര്ഷലുകളുടെ പരാതി കൂടി കിട്ടിയതോടെ സ്ഥിതിഗതികള് വിലയിരുത്താന് രാജ്യസഭാ ചെയര്മാന് വെങ്കയ്യ നായിഡു ലോക്സഭാ സ്പീക്കര് ഓം ബിര്ളയുമായി കൂടിക്കാഴ്ച നടത്തി. ചില എം.പിമാരുടെ മോശമായ പെരുമാറ്റത്തില് ഇരുവരും കടുത്ത ആശങ്ക പ്രകടിപ്പിച്ചുവെന്ന് നായിഡുവിെന്റ ഒാഫീസ് ട്വീറ്റ് ചെയ്തു.